Dosar penal pentru un băiat de 18 ani din Argeș, după ce s-a filmat cum conduce nebunește o mașină fără permis de conducere
Un tânăr de 18 ani din Argeș s-a ales cu dosar penal după ce s-a filmat singur în timp ce conducea nebunește mașina tatălui deși nu are permis auto.
Înregistrarea a ajuns în spațiul public, iar polițiștii l-au identificat pe șofer și au aflat că întâmplarea a avut loc în noaptea de 3 spre 4 martie, exact când împlinea 18 ani.
De altfel, băiatul care apare în filmare pare băut.
În imagini se vede cum trece pe lângă mai multe mașini și doar un miracol a făcut să nu se izbească de ele.
La un moment dat, însă, tânărul se răstoarnă cu mașina, iar în secvența finală apare rănit ușor.